

|  |  |
| --- | --- |
| **REPUBLIKA HRVATSKA OSNOVNA ŠKOLA DONJI LAPAC** Stojana Matića 18, 53250 Donji Lapac KLASA: 007-04/23-06/2 URBROJ: 2125-29-23-1 Donji Lapac, 25.9.2023. |  |

Zapisnik sjednice Vijeća roditelja Osnovne škole Donji Lapac održane dana 25.09.2023. godine u prostoriji zbornice Osnovne škole Donji Lapac s početkom u 16:00 sati.

Prijedlog dnevnoga reda:

1. Usvajanje Zapisnika sa prethodne sjednice
2. Verifikacija mandata novog člana Vijeća roditelja
3. Izbor i imenovanje novog člana Školskog odbora od strane Vijeća roditelja
4. Razmatranje Kurikuluma i Godišnjeg plana i programa rada škole za 2023./2024. godinu I Plana programa rada predškole
5. Evaluacija samovrednovanja škole
6. Možebitno

Nazočni: Zorica Kukić, Biljana, Milić – Stijelja dolazak nakon 15 minuta, Danijela Dražić, Kristina Šarac, Jovana Mrđa te tajnik škole Zlatko Brnjas, ravnatelj škole Marko Mati, i učiteljica Ljiljana Klobučar

Izočni: opravdali izostanak

Predsjednica Vijeća roditelja otvara sjednicu i konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda. Pita članove ima li primjedbi i nadopuna na navedeni dnevni red. Pitanja i primjedbi nema te predsjednica daje na glasovanje navedeni dnevni red.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 5 javnih glasova

.

AD1.) Usvajanje Zapisnika sa prethodne sjednice

Predsjednica čita prvu točku dnevnoga reda, pita članove imaju li dopuna ili primjedbi na Zapisnik s prethodne sjednice. Pitanja i nadopuna nema, te predsjednica daje na glasovanje.

ODLUKA: Javnim dizanjem ruku usvaja se Zapisnik sa prethodne sjednice. Ova Odluka jednoglasno je usvojena sa 5 javnih glasova.

AD2.) Verifikacija mandata novog člana Vijeća roditelja

Predsjednica čita drugu točku dnevnoga reda te navodi kako je temeljem Zakonskih odredbi izabrana nova članica Jovana Mrđa kao predstavnica u Vijeću roditelja od strane prvog razreda. , te joj želi dobrodošlicu. Riječ uzima predsjednica, pita članove imaju li još što za dodati. Pitanja i primjedbi nema, te predsjednica daje na glasovanje.

ODLUKA: Verificira se mandat članici Jovani Mrđi, predstavnici prvog razreda u Vijeću roditelja. Ova odluka jednoglasno je usvojena sa 5 javnih glasova.

AD3.) Izbor i imenovanje novog člana Školskog odbora od strane Vijeća roditelja

Predsjednica čita treću točku dnevnoga reda te navodi članovima kako je mandat Ljubice Borovičkić istekao jer je njezino dijete prestalo pohađati školu te je prešlo u Srednju školu, navodi članovima da istaknu svoje kandidature, predsjednica predlaže Jovanu Mrđu, i Danijela Dražić ističe svoju kandidaturu, nakon kratke rasprave roditelji su se usuglasili da si svi za Danijelu Dražić.

ODLUKA: Javnim dizanjem ruku imenuje se Danijela Dražić za predstavnicu roditelja u Školski odbor. Ova Odluka je jednoglasno usvojena sa 5 javnih glasova.

AD4.) Razmatranje Kurikuluma i Godišnjeg plana i programa rada škole za 2023./2024. godinu i Plana predškolskog odgoja i obrazovanja

Na sjednicu je pristigla Biljana Milić - Stijelja

Predsjednica čita četvrtu točku dnevnoga reda, navodi članovima kako će u njoj nešto više reći ravnatelj škole. Riječ uzima ravnatelj škole koji navodi kako će krenuti od Godišnjeg plana i programa rada škole. Ravnatelj članovima ukratko obrazlaže navedeni godišnji plan i program od same organizacije rada, djelatnika radnih sati učitelja nastavnih i nenastavnih dana. Nakon izlaganja u vezi Godišnjeg plana i programa rada škole za školsku 2023./2024. godinu ravnatelj prelazi na Kurikulum o kojem navodi kako se njime uređuju razne aktivnosti izvan nastave i ostaloga, te navodi novine u odnosu na Kurikulum od prošle godine. Također ravnatelj obrazlaže i Plan i program rada predškolskog odgoja i obrazovanja, te navodi roditeljima kako će Škola nastojati povećati broj sati u dogovoru s Općinom Donji Lapac kao osnivačem. Nakon izlaganja ravnatelja riječ uzima predsjednica Vijeća roditelja, pita članove imaju li pitanja i primjedbi. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku Godišnji plan i program rada škole za školsku 2023./2024. godinu, Školski kurikulum i Plan i program rada predškole Oš Donji Lapac jednoglasno su usvojeni onakav kako su predočeni članovima Vijeća roditelja na usvajanje. Ova Odluka jednoglasno je usvojena sa 6 javnih glasova.

AD 5.) Evaluacija samovrednovanja Škole

Predsjednica čita petu točku dnevnoga reda, te navodi članovima kako će u njoj izlaganje imati učiteljica Ljiljana Klobučar koja je i provela navedeno istraživanje. Riječ uzima učiteljica Ljiljana Klobučar koja izlaže provedeno istraživanje, nakon kratke rasprave roditelji su se usuglasili da je istraživanje temeljito i jako dobro provedene. Riječ uzima predsjednica pita članove imaju li što za dodati, pitanja i nadopuna nema, te predsjednica zaključuje petu točku.

AD6.) Možebitno

Predsjednica čita šestu točku dnevnoga reda, pita članove imaju li pitanja, primjedbi, nešto za dodati. Pitanja i nadopuna nema, te predsjednica zaključuje šestu točku i sjednicu.

 Sjednica je završila u 17:00 sati.

Zapisničar: Predsjednica Vijeća roditelja:

Zlatko Brnjas Zorica Kukić